CELEX: E2015P0020
Language: et
Date: 2015-08-12 00:00:00
Title: EFTA järelevalveameti 12. augustil 2015 Islandi vastu algatatud hagi (Kohtuasi E-20/15)

10.12.2015   
            
            
               ET
            
            
               Euroopa Liidu Teataja
            
            
               C 410/5
            
         EFTA järelevalveameti 12. augustil 2015 Islandi vastu algatatud hagi
   (Kohtuasi E-20/15)
   (2015/C 410/04)
   EFTA järelevalveamet, Rue Belliard 35, 1040 Bruxelles/Brussel, Belgique/België, keda esindavad Øyvind Bø ja Íris Ísberg, on algatanud 12. augustil 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et olles jätnud ettenähtud tähtajaks vastu võtmata EMP lepingu II lisa VIII peatüki punktis 1 viidatud õigusakti (komisjoni direktiiv 2013/10/EL, millega muudetakse nõukogu direktiivi 75/324/EMÜ aerosoole käsitlevate liikmesriikide õigusaktide ühtlustamise kohta, et kohandada selle direktiivi märgistamisalaseid sätteid Euroopa Parlamendi ja nõukogu määrusega (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist), mida on kohandatud EMP lepingu protokolliga nr 1, rakendamiseks vajalikud meetmed, ei ole Island täitnud kõnealuse õigusakti artiklist 3 ja EMP lepingu artiklist 7 tulenevaid kohustusi, ja
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi käsitleb asjaolu, et Islandi Vabariik ei ole 28. märtsiks 2015 täitnud EFTA järelevalveameti 28. jaanuari 2015. aasta põhjendatud arvamust, mis käsitleb komisjoni direktiivi 2013/10/EL (millega muudetakse nõukogu direktiivi 75/324/EMÜ aerosoole käsitlevate liikmesriikide õigusaktide ühtlustamise kohta, et kohandada selle direktiivi märgistamisalaseid sätteid Euroopa Parlamendi ja nõukogu määrusega (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist, millele viidatakse EMP lepingu II lisa VIII peatüki punktis 1, ning mida on lepinguga kohandatud selle protokolli nr 1 alusel; edaspidi „õigusakt”) Islandi Vabariigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud õigusakti artiklist 3 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja õigusakti rakendamiseks.